open-index/open-wikipedia-markdown huggingface dataset:
Օլնուա (գետ)

**Օլնուա** (, -ից *վայր, որտեղ աճում է [[լաստենի]]*), բելգիական և ֆրանսիական գետ, հոսում է բելգիական Լյուքսեմբուրգով և Արդեններ դեպարտամենտի հյուսիս-արևելքով, պատկանում է Մաասի ավազանին։ Բելգիայում Օլնուան նաև հայտնի է Տրամբլ առու անունով()։ Գետի եվրոպական կոդը FRB1R564 է։

Օլնուայի վտակներից է Մատոնը, Օլնուան Շյերում թափվում է Կարինյանի մեջ։ Օլնուայի մոտ են Ֆլորանվիլ, Մեսսենկուր, Պյուր, Օն և Կարինյան քաղաքները։ Նա նաև հոսում է Մաթոն-է-Կլեմանսի և Լե-Դյո-Վիլայի քաղաքների միջով։

Օլնուայի ջրի ծախսը տատանվում է 0,765 մ³/ս-իցֆրանս-բելգիականի սահմանում մինչև 2,10 մ³/ս և թափվում է Շյեր։ Բելգիայում Օլնուայի հեղեղումների հավանականությունը համարվում է ցածր, իսկ Ֆրանսիայում չի ուսումնասիրվել։ Գետի վիճակի կենսաբանական, քիմիական և ֆիզիկաքիմիական հատկանիշները գնահատվում են որպես։

## Ծանոթագրություններ

Կատեգորիա:Բելգիայի գետեր
Փիթեր Դեմինգ

**Փիթեր Դեմինգ** (, ), ամերիկացի կինոօպերատոր։ Կինոօպերատորների ամերիկյան ընկերության անդամ (ASC) է դարձել 1998 թվականին։

## Ընտրված ֆիլմագրություն
* 1987 – Չարագույժ մեռյալները 2 / *Evil Dead II*
* 1988 – Խրտվիլակ / *Scarecrows*
* 1990 – Ընտնեկան երեկույթ / *House Party*
* 1992 – Իմ մորաքրոջ տղան՝ Վիննին / *My Cousin Vinny*
* 1993 – Լիցքավորված զենք / Loaded Weapon 1
* 1994 – Ճապոնացի քաղաքապահ ոստիկանը / S.F.W. / So Fucking What?
* 1996 – Ջոյի տունը / Joe’s Apartment
* 1997 – Ճիչ 2 / *Scream 2*
* 1997 – Օսթին Փաուերս։ Համաժողովրդական հանելուկ-մարդը / *Austin Powers: International Man of Mystery*
* 1997 – Մոլորված խճուղի / *Lost Highway*
* 1999 – Ալյասկայի գաղտնքիը / *Mystery, Alaska*
* 1999 – Սրտի երաժշտությունը / Music Of The Heart
* 2000 – Ճիչ 3 / *Scream 3*
* 2001 – Դժոխքից / *From Hell*
* 2001 – Մալհոլլանդ դռայվ / *Mulholland Drive*
* 2002 – Օուսթին Փաուերս։ Գոլդեմբեր / *Austin Powers in Goldmember*
* 2004 – Ամնեզիա / *Twisted*
* 2004 – Սիրտ կոտրողները / *I ♥ Huckabees*
* 2005 – Պիջակ / *The Jacket*
* 2005 – Լուրեր են գնում / Rumor Has It…
* 2007 – Հաջողակը / Lucky You
* 2009 – Ինձ դժոխք տար / *Drag Me to Hell*
* 2010 – Անցած գիշեր Նյու Յորքում / Last Night
* 2011 – Ճիչ 4 / Scream 4
* 2012 – Անտառի խրճիթը / The Cabin in the Woods
* 2013 – Օզ։ Մեծն և սարսափելի / Oz the Great and Powerful
* 2016 – Խաբեության պատրանք 2 / Now You See Me 2

## Պարգևներ
* 1990 — «Սանդենս» փառատոն՝ պարգև «Ընտնեկան երեկույթ» ֆիլմին՝ լավագույն օպերատորական աշխատանք կատարելու համար
* 2002— «Անկախ ոգի» պարգև «Ընտնեկան երեկույթ» ֆիլմին՝ լավագույն օպերատորական աշխատանքի համար

## Ծանոթագրություններ

## Արտաքին հղումներ
* Peter Deming. Cinematographers 

Կատեգորիա:Ամերիկացի կինոօպերատորներ
Ամիշը (ֆիլմ)

**«Ամիշը»** (), «Հանրային հեռարձակման ծառայություն» ընկերության կողմից արտադրված վավերագրական ֆիլմ, դուրս է եկել մեծ էկրաններին 2012 թվականին որպես «Մերիկայի փորձը» հեռուստատեսային ծրագրի սերիաներից մեկը}։ Ֆիլմը պատմում է ամերիկացի ամիշների կյանքի մասին, շատ պահպանողական կրոնական խմբեր, անաբապտիզմի մարմնավորումներից մեկը։ 2012 թվականի փետրվարին այն տեղադրվեց PBS կայքի էջում։

Վավերագրական ֆիլմում անդրադարձել են այնպիսի թեմաներին ինչպիսին են՝ «Օրդնունգ», Նիկել Մաինսում գտնվող դպրոցի պատանիների բազմակի սպանություններին։ Ցույց են տրված ներկա և նախկին ամիշաների հարցազրույցներ։

Սցենարի հեղինակ և ռեժիսոր՝ Դեվիդ Բելտոն ().

2013 թվականին լույս է տեսել համանուն գիրք, այս ֆիլմի թեմայով։

## Ծանոթագրություններ

Կատեգորիա:2010-ականների անգլերեն ֆիլմեր
Կատեգորիա:2012 ֆիլմեր
Կատեգորիա:Ամերիկյան հեռուստաֆիլմեր
Կատեգորիա:Ամերիկյան ֆիլմեր
Ջոնաթան Տահ

**Ջոնաթան Գլաո Տահ** (, ), գերմանացի ֆուտբոլիստ, կենտրոնական պաշտպան։ Հանդես է գալիս գերմանական «Բայեր 04»-ի և Գերմանիայի ազգային հավաքականի կազմում։

## Ակումբային կարիերա
Իր պրոֆեսիոնալ կարիերան Ջոնաթանը սկսել է «Համբուրգ»-ի կազմում։ Թիմի կազմում իր դեբյուտը նա նշել է 2013 թվականի օգոստոսի 4-ին՝ Գերմանիայի գավաթի խաղարկության շրջանակներում կայացած «Շոթ Յենա'»-ի դեմ խաղում։ Բունդեսլիգայի շրջանակներում իր նորամուտը Տահը նշել է 2013 թվականի օգոստոսի 24-ին՝ «Հերտա»-ի դեմ խաղում։

2014 թվականի սեպտեմբերի 1-ին Ջոնաթանը վարձակալական հիմուքներով տեղափոխվել է Դյուսելդորֆի «Ֆորտունա», որի կազմում անցկացրել է մեկ մրցաշրջան։

2015 թվականի հուլիսի 15-ին Ջոնաթան Տահը տեղափոխվել է «Բայեր 04»։

## Միջազգային կարիերա
Տահը հանդես է եկել Գերմանիայի հավաքականի բոլոր տարիքային թիմերում։

Գերմանիայի ազգային հավաքական առաջին անգամ հրավիրվել է 2016 թվականի հունիսի 8-ին։

## Վիճակագրություն

## Ծանոթագրություններ

## Արտաքին հղումներ
* 
* Էջը kicker.de կաքում 

Կատեգորիա:Բայեր Լևերկուզենի ֆուտբոլիստներ
Կատեգորիա:Բունդեսլիգայի ֆուտբոլիստներ
Կատեգորիա:Գերմանիայի հավաքականի ֆուտբոլիստներ
Կատեգորիա:Համբուրգի ֆուտբոլիստներ
Կատեգորիա:ՈՒԵՖԱ Եվրո 2016-ի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:ՈՒԵՖԱ Եվրո 2024-ի ֆուտբոլիստներ
Իսմայիլիա (մուհաֆազա)

**Իսմայիլիայի մարզ** (), Եգիպտոսի Արաբական Հանրապետության 29 մուհաֆազաներից մեկը։ Իսմայիլիայի մաուֆազայի վարչական կենտրոնը համարվում է համանուն քաղաքը, որը հանդիսանում է նաև վարչական միավորի ամենախոշոր բնակավայրը։ Մուհաֆազան դեպի ծով ելք ունի։

Մաուֆազան զբաղեցնում է 5067 կմ² տարածք և համարվում է 16-րդ ամենամեծ վարչական միավորը պետության ներսում։ Համարվում է Եգիպտոսի Արաբական Հանրապետության զբոսաշրջային կենտրոններից մեկը։

## Վարչական բաժանում
Մաուֆազան կազմված է 4 վարչական կենտրոններից, ինչպես նաև 10 քաղաքային և 35 գյուղական խորհուրդներից։ Այստեղ կան 59 գյուղեր և 722 փոքրիկ բնակավայրեր։ Իսմայիլիայի մարզի կազմի մեջ մտնող շրջաններն են
* Իսմայիլիա ()
* Կաֆր Սաադ ()
* Բասյուն ()
* Ֆարիսկուր ()
:*և այլն։*

## Բնակչություն
2014 թվականի տվյալներով մաուֆազայի ընդհանուր բնակչությունը կազմում է 366 669 մարդ։ Այդ ցուցանիշով այն գրավում է 16-րդ տեղը Եգիպտոսի Արաբական Հանրապետության մարզերի շարքերում։ Բնակչության միջին խտությունը կազմում է 186,04 մարդ/կմ²։

Հիմնական բնակիչները արաբներն են, որոնք մեծ մասամբ դավանում են իսլամ։ Մյուս խոշոր ազգային փոքրամասնություններն են բեդվիններն ու նուբիացիները։

Իսմայիլիայի մուհաֆազայի պաշտոնական լեզուն արաբերեն է, որը աֆրասիական ընտանիքի սեմական լեզվախմբին պատկանող լեզու է։

## Տես նաև
* Եգիպտոսի վարչական բաժանում

## Ծանոթագրություններ

## Նշումներ

Կատեգորիա:Եգիպտոսի մուհաֆազաներ
Կատեգորիա:Նեղոսի դելտա
Կարմիր մզկիթի գրոհ

**Կարմիր մզկիթի գրոհ**, դիմակայություն Ջամիյա Ֆարիդի մեդրեսեի ուսանողների և կառավարական զորքերի միջև Պակիստանի մայրաքաղաքի Կարմիր մզկիթում։

2007 թվականի հուլիսի 3-ին Կարմիր մզկիթի ծխականները հայտարարեցին Պակիստանի աշխարհիկ դաշտից դուրս գալու և շարիաթի օրենքներ հաստատման մասին։ Հուլիսի 4-ին սկսվեց պաշարումը։ Հուլիսի 9-ին մզկիթի մոտակայքում սպանվեց երեք չինացի աշխատավոր, ովքեր այցելում էին տեղական պոռնկանոց։ Կարմիր մզկիթի գրոհը ընդունվեց հուլիսի 10-ին և հանգեցրեց 100 և ավելի մարդկանց մահվան։ Պակիստանի իշխանությունների պաշտոնական տվյալների համաձայն, հատուկ ռազմական գործողության ժամանակ սպանվել է 53 իսլամիստ։ Նաև զոհվեցին 10 պակիստանցի զինծառայող, հիմնականում էլիտային ջոկատներից։

## Ծանոթագրություններ

Կատեգորիա:2007 Ասիայում
Կատեգորիա:Ալ-Կաիդա
Կատեգորիա:Գերեվարություն
Կատեգորիա:Ճակատամարտեր այբբենական կարգով
Կատեգորիա:Պակիստանի պատմություն
Կատեգորիա:Պակիստանի քաղաքականություն
Կատու (վեպ)

**Կատու** (), 1967 թվականին բելգիացի գրող Ժորժ Սիմենոնի կողմից հրատարակված վեպ։

## Նկարագրություն
Վեպը գրվել է Ժորժ Սիմենոնին բնորոշ կարճ ժամանակահատվածում՝ 1966 թվականի սեպտեմբերից մինչև հոկտեմբեր։ Հրատարակվել է 1967 թվականին Ֆրանսիայում «Presses de la Cité» հրատարակչության կողմից. մինչ այդ Սիմենոնն արդեն հրատարակել էր շուրջ 200 ուրիշ գրքեր։ Աշխատանքը պարունակում է հոգեբանական վեպի և սև հումորի տարրեր։

Վեպի անգլերեն տարբերակը հրատարակվել է Հեմիշ Հեմիլթոնի և թարգմանվել Բերնարդ Ֆրեչթմենի կողմից։ Պիեր Գրենի-Դեֆերը պատմությունը վերածել է համանուն ֆիլմի, որի պրեմիերան տեղի է ունեցել 1971 թվականին Ֆրանսիայում, դերակատարներն են Ժան Գաբենը և Սիմոնա Սինյորեն։

## Սյուժե
Վեպի գործողությունները ծավալվում են 1970-ական թվականների սկզբին։ Այն պատմում է մի տարեց ամուսնական զույգի մասին, ովքեր չէի սիրում իրար միմյանց ընտանի կենդանիներին սպանելու պատճառով։ Ամեն ինչ փոխվում է այն օրը, երբ ամուսինը փողոցից մի կատու է տուն բերում։ Այդ կատուն դառնում է նրա միակ ուրախությունն ու կյանքի նպատակը։ Բայց կնոջ խանդն ու զայրույթը դրդում են նրան սպանել կատվին։ Նրանք չեն խոսում և իրենց միակ հաղորդակցության ձևը թղթերի վրա նշումներ կատարելն է։ Նրանց թշնամություն շարունակվում է արդեն տարիներ շարունակ, սակայն նրանք չեն կարող ամուսնալուծվել՝ կնոջ կրոնական համոզմունքների պատճառով։ Բայց շուտով հասկանում են, որ չեն կարող ապրել առանց մեկը մյուսի։ Կատվի պատմությունից ենթադրվում է, որ այն ծագել է հեղինակի և իր մոր ունեցած բարդ հարաբերություններից։

## Քննադատություն
«Կատու» վեպն արժանացել է լավ արձագանքի՝ մասնավորապես ստանալով Նյու Յորք Թայմսի լրագրող Ռիչարդ Բոնտոնի բարձր գնահատականը և նպաստավոր վերանայումը։

## Ծանոթագրություններ

Կատեգորիա:1967 գրքեր
Կատեգորիա:Հոգեբանական վեպեր
Ստիրոնե

**Ստիրոնե** (), փոքրիկ գետ հյուսիսային Իտալիայի Էմիլիա Ռոմանիա շրջանում, Տարոյի ձախակողմյան վտակը, որը թափվում է նրա մեջ Պոյին միախառնվելուց անմիջապես առաջ։ Գետի երկարությունը մոտավորապես 55 կմ է։

Գետի ակունքները գտնվում են Մոնտե-Մեցցանո (Monte Mezzano) և Մոնտե-Սանտա-Քրիտինա (Monte Santa Cristina) լեռների լանջերին։ Որոշ վայրերում գետը սահմանագիծ է դառնում Պյաչենցայի և Պարմայի պրովինցիաների միջև։ Հետո այն մտնում է Ստիրոնե տարածաշրջանային պարկ և մտնում Ֆիդենցա քաղաք, իսկ դրանից հետո՝ Ֆոնտանելե, որտեղ էլ միախառնվում է Տարոյին։

Ըստ որոշ տվյալների՝ կաթոլիկ եկեղեցու սրբերից Դոմնին Ֆիդենցացին 304 թվականին հենց այս գետի ափին է տանջամահ արվել։

## Հնություններ
Գետի հովտում գտնվել են կրիաների, կետերի, մոլյուսկների քարացած մնացորդներ։ Այդ հնությունները կարելի է տեսնել Սալսոմաջորեի և Ֆիդենցայի թանգարաններում։

## Ծանոթագրություններ

Կատեգորիա:Իտալիայի գետեր
Նիքլաս Շթարք

**Նիքլաս Շթարք** (, ), գերմանացի ֆուտբոլիստ, կիսապաշտպան։ Հանդես է գալիս գերմանական «Հերթա»-ի և Գերմանիայի երիտասարդական հավաքականի կազմում։

## Ակումբային կարիերա
Շթարքն իր կարիերան սկսել է գերմանական «Նյուռնբերգ»-ի կազմում։ Թիմի կազմում իր նորամուտը նշել է 2013 թվականի ապրիլի 27-ին՝ «Հոֆֆենհայմ 1899»-ի դեմ խաղում։ 2013/14 մրցաշրջանի ընթացքում Շթարքը հանդիպումներ է անցկացրել թե՛ հիմնական, թե՛ երիտասարդական թիմի կազմում։ 2014/15 մրցաշրջանի ընթացքում հիմանական թիմի կազմում Նիքլաս Շթարքը մասնակցել է 26 հանդիպման՝ դառնալով 2 գոլի հեղինակ։ 2015 թվականի օգոստոսի 24-ին Շթարքը տեղափոխվել է «Հերթա»։

## Միջազգային կարիերա
2014 թվականից Շթարքը հանդես է գալիս Գերմանիայի երիտասարդական հավաքականի կազմում։ Նա նաև հավաքականի ավագն է։

## Վիճակագրություն

## Ձեռքբերումներ
* Եվրոպայի չեմպիոն (Մ-21) - 2017
* Ֆրից Վալտերի մեդալակիր - 2014

## Ծանոթագրություններ

## Արտաքին հղումներ
* Պաշտոնական կայքը
* 

Կատեգորիա:1995 ծնունդներ
Կատեգորիա:Ապրիլի 14 ծնունդներ
Կատեգորիա:Բեռլինի Հերտայի ֆուտբոլիստներ
Կատեգորիա:Բունդեսլիգայի ֆուտբոլիստներ
Կատեգորիա:Գերմանացի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Տղամարդկանց ֆուտբոլի պաշտպաններ
Կատեգորիա:Նյուրնբերգի ֆուտբոլիստներ
Կատեգորիա:Վերդերի ֆուտբոլիստներ
Կատեգորիա:Գերմանիայի հավաքականի ֆուտբոլիստներ
Բոգան (գետ)

**Բոգան** (), չցամաքող գետ Ավստրալիայի Նոր Հարավային Ուելս նահանգում։

## Աշխարհագրական դիրք
Բոգանը կազմում է Մուրեյ-Դարլինգ ջրային ավազանի մի մասը։ Գետը սկիզբ է առնում Պարքս քաղաքից։ Ընդհանուր հոսանքի ուղղությունը հարավ-հարավ-արևելքից հյուսիս-հյուսիս-արևմուտք է։ Բուրկ քաղաքի մոտ Լիթլ Բոգան գետի միաձուլումից ձևավորվում է Դառլինգ գետի սկիզբը։ Բոգանը ընդունում է շուրջ քսան գետակներ։ Ի տարբերություն տարածաշրջանի շատ այլ գետերի Բոգանն ունի փոքր թեքություն, դանդաղահոս է և ոռոգման համար չի օգտագործվում։ Գետը հատում է Քամիլարոյ մայրուղին։

## Գետի վրա գտնվող բնակավայրեր
* Փիք Հիլ
* Թոթենհեմ
* Նինգան

## Պատմություն
Բոգան բառը ստուգաբանվում է երկու տարբերակով։ Ըստ առաջին տարբերակի՝ ծագում է տեղաբնիկների լեզվից և թարգմանաբար նշանակում է «տեղաբնիկների ցեղի հայտնի առաջնորդի ծննդավայրը»։ Ըստ երկրորդ տարբերակի՝ անվանումն ունի գոյդելական ծագում (Ավստրալիայի առաջին վերաբնակիչներից շատերն իռլանդացիներ և շոտլանդացիներ էին) և նշանակում է «ճախին»։
1817 թվականին եվրոպացիներն առաջին անգամ հայտնաբերել են գետը։ 1828-1829 թվականներին Չարլզ Սթըրթն իր ճանապարհորդության ժամանակ գետն անվանակոչել է Նյու Յիըր Քրիք, այսինքն՝ «Ամանորյան առու», քանի որ նա այն հատել է 1829 թվականի հունվարի 1-ին։ 1835 թվականին գետի հետազոտությունը շարունակել է ճանապարհորդ Թոմաս Միթչելը, ով գետին տվեց Բոգան անվանումը։ Գիտարշավի ժամանակ խմբից հետ մնաց և տեղի բնակիչների կողմից սպանվեց բուսաբան Ռիչարդ Քանինգհեմը։
1928 թվականին գետի վրա տեղի է ունեցել ուժեղ ջրհեղեղ։ Հաջորդ ջրհեղեղը եղել է 1990 թվականի ապրիլին, երբ տարհանվել է մոտ 2.300 մարդ։ Այդ բնական աղետը պատճառել է 47 միլիոն դոլարի վնաս։ Վնասել է Գլխավոր արևմտյան երկաթիծը։

## Ծանոթագրություններ

## Արտաքին հղումներ
* Реки Маккуори—Боган  на сайте *environment.nsw.gov.au
* *Г. Л. Мьюр, У. Д. Джонсон.* [http://www.publish.csiro.au/?paper=MF9780399 Chemistry of the Bogan River, New South Wales, with Special Reference to the Sources of Dissolved Material]  Журнал *Australian Journal of Marine and Freshwater Research'' № 29 (4) за 1978 год, стр. 399—407

Կատեգորիա:Ավստրալիայի գետեր
Մայքլ Ստայպ

**Ջոն Մայքլ Ստայպ** (, ), ամերիկացի երաժիշտ, երգիչ, լուսանկարիչ, R.E.M. ռոք խմբի լիդեր։ Բացի երաժշտությունից Ստայպը զբաղվում է հասարակական գործունեությամբ և ղեկավարում է երկու կինոընկերություններ՝ *C-00*-ն և *Single Cell Pictures*-ը։

Մայքլ Ստայպը Կուրտ Քոբեյնի և Քորթնի Լավի դստեր՝ Ֆրենսիս Քոբեյնի կնքահայրն է։

## Կենսագրություն
Մայքլ Ստայպը ծնվել է զինվորականի ընտանիքում, մանկության մեծ մասն անցկացրել է Գերմանիայում, ապա տեղափոխվել է ԱՄՆ-ի Տեխաս, Իլինոյս, Ալաբամա և Ջորջիա նահանգներ։ 1978 թվականին Մայքլն ավարտել է դպրոցը և ընդունվել Ջորջիայի համալսարան, որտեղ սովորել է լուսանկարչություն և կերպարվեստ։

1980 թվականին Ստայպը ծանոթացել է Փիթեր Բակի հետ, վերջինիս հետ որոշել է ստեղծել ռոք խումբ։ Շուտով նրանց են միանում երկու նոր մասնակիցներ՝ Մայք Միլզը և Բիլ Բերին։ R.E.M. խմբի անդամները (ի դեպ, անվանումը շատ պատահական է առաջացել) ընդհատեցին ուսումը բուհում, որպեսզի շարունակեն իրենց երաժշտական կարիերան։

Մայք Ստայպ բաց բիսեքսուալ է.

## Սկավառակագրություն
: *Այստեղ ներառվել են երգեր մինչ [[R.E.M.]]-ի ստեղծվելը*
* 1989: *Kid Fears* (Indigo Girls խմբի հետ)
* 1991: *I’ll give you my skin* (Indigo Girls խմբի հետ)
* 1991: *You Woke Up My Neighbourhood* (Billy Bragg խմբի հետ)
* 1992: *Trout* (Նենե Չերի-ի հետ)
* 1994: *Your Ghost* (Քրիստին Հերշ-ի հետ)
* 2001: Որոշ երգեր *Two* ալբոմից, Utah Saints խմբի հետ։
* 2002: *Greenfields* (Faultline խմբի հետ)
* 2006: *Broken Promise* (Placebo խմբի հետ)
* 2006: *In the Sun* (Coldplay, երգը հասանելի է միայն iTunes Store-ում)

## Ծանոթագրություններ

## Գրականություն
* Buckley, David. *R.E.M.: Fiction: An Alternative Biography*. Virgin, 2002. ISBN 1-85227-927-3
* Platt, John (editor). *The R.E.M. Companion: Two Decades of Commentary*. Schirmer, 1998. ISBN 0-02-864935-4

## Արտաքին հղումներ
* 

Կատեգորիա:20-րդ դարի ամերիկացի երգիչներ
Կատեգորիա:21-րդ դարի ամերիկացի գրողներ
Կատեգորիա:21-րդ դարի ամերիկացի երգիչներ
Կատեգորիա:21-րդ դարի ամերիկացի տղամարդ գրողներ
Կատեգորիա:«Գրեմմի» մրցանակի դափնեկիրներ
Կատեգորիա:Ամերիկացի երաժիշտներ
Կատեգորիա:Ամերիկացի լուսանկարիչներ
Կատեգորիա:Ամերիկացի կինոպրոդյուսերներ
Կատեգորիա:Ամերիկացի ռոք երգահաններ
Կատեգորիա:Ամերիկացի ռոք երգիչներ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Ամերիկացի տղամարդ հնչյունավորողներ
Կատեգորիա:Տղամարդ ֆեմինիստներ
Կատեգորիա:Ֆեմինիստ երաժիշտներ
Պետրինյա

**Պետրինյա** (), քաղաք Խորվաթիայի կենտրոնական մասում։ Սիսացկո-Մոսլավինսկայա ժուպանության երրորդ ամենամեծ քաղաքն է։  Բնակչությունը կազմում է 15683 մարդ (2011), որոնցից 84,8 %-ը խորվաթներ են, 11 %-ը՝ սերբեր։

## Ընդհանուր տեղեկություններ
Պետրինյան գտնվում է Զագրեբի հարավ-արևելքում (հեռավորությունը մայրաքաղաքից 50 կմ), 10 կմ հարավ-արևմուտք Սիսակ քաղաքն է։ Պետրինյայից 20 կմ հարավ-արևմուտք գտնվում է Գլինա քաղաքը։ Քաղաքի միջով հոսում է Պետրինչիցա գետակը։ Քաղաքի միջոցով անցնում է Սիսակ-Կարլովաց երկաթուղին և Պետրինյան բոլոր հարևան քաղաքների հետ կապող Զագրեբ-Խրվաթսկա-Կոստայնիցա և Սիսակ-Գլինա մայրուղիները։

Պետրինյան գտնվում է Բանովինա պատմական տարածաշրջանում։ Այստեղ պատմականորեն զարգացած է եղել գյուղատնտեսությունը։ Պետրինյայի արևմուտքում գտնվում է Պետրովի լեռը, որը նախկինում կոչվել է Գվոզդ լեռ։ Լեռը իր ներկայիս անունը ստացել է 1097 թվականին Գվոզդ լեռան վրա զոհված Խորվաթիայի թագավոր Պետար Սվաչիչի անունից։

## Պատմություն
Քաղաքը առաջին անգամ հիշատակվել է 1240 թվականին։ 16-րդ դարի վերջում Պետրինյան գրավվել էր թուրքերի, 17-րդ դարում՝ ավստրիական բանակի կողմից։ 1744 թվականին քաղաքում գործում էր մսի վերամշակման ֆաբրիկա։ 19-րդ դարում արդեն գույություն ուներ սննդի զարգացած արդյունաբերություն։

Պետրինյան խիստ տուժել է 20-րդ դարի 90-ական թվականների քաղաքացիական պատերազմների ժամանակ։ Խորվաթական բնակչության մոտ 44 %-ը աքսորվել են։ Քաղաքի վերականգման աշխատանքները ներկայումս գրեթե ավարտված են։

## Ծանոթագրություններ

## Արտաքին հղումներ
* Քաղաքի պաշտոնական կայք

Կատեգորիա:Խորվաթիայի քաղաքներ
Դաուդի (այլ կիրառումներ)

**Դաուդի** անվանումը կարող է ունենալ հետևյալ կիրառումները․
* Դաուդի - գյուղ Արևմտյան Հայաստանում, Բիթլիսի վիլայեթում,
* Դաուդի - գյուղ Արևմտյան Հայաստանում, Դիարբեքիրի վիլայեթի Դիարբեքիրի գավառում։
Մամոնա

[200px|մինի|աջից|«Երկրպագություն Մամոնային», [Էվելին դը Մորգանի նկար]]
**Մամոնա** կամ **մամմոնա** (, ), Նոր Կտակարանի մեջ նկարագրված հարստության և ագահության դև։ Հիշատակվում է Մատթեոսի Ավետարանի 6-րդ գլխի 19-21 և 24 բաժիններում, իսկ Ղուկասի Ավետարանի 16-րդ գլխի 3-րդ բաժնում է հանդիպում։ Նոր Կտակարանում «մամոնան» ծառայում է բնութագրելու հարստությունը, որին ծառայելու համար հավատացյալներին զգուշացվում է. «Ոչ ոք չի կարող երկու տիրոջ ծառայել. կա՛մ մէկին կ՚ատի եւ միւսին կը սիրի, կա՛մ մէկին կը մեծարի եւ միւսին կ՚արհամարհի. չէք կարող ծառայել Աստծուն եւ՝ մամոնային» (Մատթ. 6:24)։

Հայ գրականության մամոնայի գաղափարին հանդիպում ենք Պաղտասար Դպիրի «Առ Մամօնայն» բանաստեղծության մեջ, ուր Պաղտասար Դպիրը նպատակ ունի բացահայտել փողի և հարստության կործանարան իշխանությունը մարդու վրա։ Նա մամոնայի մասին գրել է ժողովրդի բարոյականության տեսակետից, որը մերժում է նրա սարսափելի իշխանությունը։

Սլավոնական դիցաբանության մեջ Մամոնան ներկայացվում է վայրի կնոջ կերպարանքով, որը մոլորեցնում է մարդկանց թե՛ բառացիորեն, և թե՛ փոխաբերաբար։

Ներկայումս մամոնա բառն օգտագործվում է տարբեր լեզուների մեջ, ինչպես՝ լեհերենի մեջ, որտեղ գործածվում է բացասական կերպով նկարագրելու դրամը։
## Անվան ծագում

Արամեական բառ է, եվրոպական լեզուներ է անցել հունարենից և լատիներենից։ Ենթադրվում է, որ բառն ազգակից է արամեական «մա'ամոն» (թանկաժեք իր, որը գրավ է վերցված) կամ ձևավորվել է արամեական նույն արմատից «ամն» բառից («վստահել», «հավատալ»)։ Հնարավոր է, որ փոխառություն է քանաներենից, որտեղ սկզբնապես նշանակել է սնունդի և դրա պաշարների ապրանքներ։

## Տարբեր երկրներում

* «Մամոնա» (երբեմն՝ «Մամունա») բառը սլավոնական երկրներում Մամմոն բառի հոմանիշն է։ Այժմ «մամոնա» բառը փոխաբերական և նվաստական իմաստով գործածվում է լեհերենում՝ որպես փող բառի հոմանիշ։ «Մամմոնա» բառը նաև կիրառվում է ֆիններենում և էստոներենում՝ որպես փողի հոմանիշ։
* Իսպանական մշակույթում, որտեղ Մամոնան այդքան հայտնի չէր, հարստություն հանդեպ սերը քննադատելու համար օգտագործում են Ոսկե հորթը։
* Արաբերենում «ամաանա» բառը նշանակում է ֆինանսական կամ նյութական հավատ ինչ-որ բանի հանդեպ։ Արմատը կազմված է երեք տառից՝ «ալեֆ-միմ-նուն», և հնարավոր է, որ ազգակից է սիրիական «մամոնա» բառի հետ։ Շումերերենը սեմական լեզու չէ, թեպետ փոխառել է աքքադերենից, որը սեմական էր։ Ղուրանում Համան անունով կերպարը հիշատակվում է փարավոնի անվամբ և երկու սուրահի վեց տեղերում՝ 28:6, 28:8, 28:38, 29:39, 40:34 և 40:36։ Մուսուլմանական ավանդույթի համաձայն Համանը նույնացվում է անհավատալի հարստության հետ։
* Մեքսիկայում «un Mammon» կիրառվում է, որպեսզի վարկաբեկեն առավելություն ունեցող մարդուն։

## Ծանոթագրություններ

## Գրականություն
* 
* Статья в Справочном и объяснительном словаре к Новому Завету.
* Андрей Владимирович Григорьев. Русская библейская фразеология в контексте культуры. Индрик, 2006.

## Արտաքին հղումներ

Կատեգորիա:Նոր Կտակարան
Կատեգորիա:Դևեր
Կատեգորիա:Քրիստոնեական տերմիններ
Կատեգորիա:Եբրայերեն բառեր և արտահայտություններ
Կատեգորիա:Լատիներեն բառեր և արտահայտություններ
Կատեգորիա:Հունարեն բառեր և արտահայտություններ
Կատեգորիա:Նոր Կտակարանի անձինք
Կատեգորիա:Կրոնական տերմինաբանություն
Շևրատ

**Շևրատ** (), կամ **Ֆորժի վտակ** (), բելգիական վտակ, հոսում է բելգիական Լյուքսեմբուրգով, որը պատկանում է Մաասի ավազանին։ Ակունքը Բելֆոնտենում է, Տենտինի կոմունա, թափվում է Ռուվրուրա կոմունայի Դամպիկուրայի Տոն գոտը։

Շևրատը գտնվում է Մեքս-դևան-Վիրտոնում։

## Կենսաբազմազանություն
Շևվրատի ջրերում պահպանվում է սովորական գետաձկնիկը։ Շևրատում թուjլատրվում է կարմրախայտի, սովորական քարթակի, խարակաձուկի որսը։

Շևրատի հովտի մակերեսը 179,47 հա է, հայտնի է տուֆով։ Շևրատի հովիտներում բուսական աշխարհը լավ է ուսումնասիրվել։

## Ծանոթագրություններ

Կատեգորիա:Լյուքսեմբուրգի գետեր
Մինուֆիա (մուհաֆազ)

**Մինուֆիայի մարզ** (), Եգիպտոսի Արաբական Հանրապետության 29 մուհաֆազաներից մեկը։ Մինուֆիայի մաուֆազայի վարչական կենտրոնը համարվում է Շաբին ալ-Կոմ քաղաքը, որը հանդիսանում է նաև վարչական միավորի ամենախոշոր բնակավայրը։ Մուհաֆազան դեպի ծով ելք չունի։

Մաուֆազան զբաղեցնում է 2499 կմ² տարածք և համարվում է 22-րդ ամենամեծ վարչական միավորը երկրի ներսում։ Համարվում է Եգիպտոսի Արաբական Հանրապետության զբոսաշրջային կենտրոններից մեկը։

## Վարչական բաժանում
Մաուֆազան կազմված է 9 վարչական կենտրոններից, ինչպես նաև 10 քաղաքային և 69 գյուղական խորհուրդներից։ Այստեղ կան 315 գյուղեր և 898 փոքրիկ բնակավայրեր։ Մինուֆիայի մարզի կազմի մեջ մտնող շրջաններն են
* Շիբին ալ-Կոմ ()
* Քուվեյսինա ()
* Աշմուն ()
* Սիրս ալ-Լայանա ()
:*և այլն։*

## Բնակչություն
2014 թվականի տվյալներով մաուֆազայի ընդհանուր բնակչությունը կազմում է 3 580 000 մարդ։ Այդ ցուցանիշով այն գրավում է 17-րդ տեղը Եգիպտոսի Արաբական Հանրապետության մարզերի շարքերում։ Բնակչության միջին խտությունը կազմում է 1432,57 մարդ/կմ²։

Հիմնական բնակիչները արաբներն են, որոնք մեծ մասամբ դավանում են իսլամ։ Մյուս խոշոր ազգային փոքրամասնություններն են բեդվիններն ու նուբիացիները։

Մինուֆիայի մուհաֆազայի պաշտոնական լեզուն արաբերեն է, որը աֆրասիական ընտանիքի սեմական լեզվախմբին պատկանող լեզու է։

## Տես նաև
* Եգիպտոսի վարչական բաժանում

## Ծանոթագրություններ

## Նշումներ

Կատեգորիա:Եգիպտոսի մուհաֆազաներ
Կատեգորիա:Նեղոսի դելտա
Դատաստանագիրք (այլ կիրառումներ)

**Դատաստանագիրք**  իրավունքի մի շարք ճյուղերի նորմեր պարունակող միասնական օրենսդրական ակտ։

Դատաստանագիրք անվանումը կարող է ունենալ հետևյալ կիրառումները․
* Դատաստանագիրք - Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 2080 թվի տակ,
* Դատաստանագիրք - Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 2886 թվի տակ,
* Դատաստանագիրք - Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 3497 թվի տակ,
* Դատաստանագիրք - Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 556 թվի տակ,
* Դատաստանագիրք - հայ իրավունքի հուշարձան, կազմել է Սմբատ Սպարապետը 1265-ին՝ Կիլիկիայի հայկական պետության հասարակական հարաբերությունները կարգավորելու համար։
Լուկաս Կլոստերման

**Լուկաս Կլոստերման** (, ), գերմանացի ֆուտբոլիստ, կիսապաշտպան։ Հանդես է գալիս «ՌԲ Լայպցիգ»-ի և Գերմանիայի երիտասարդական հավաքականի կազմում։

## Ակումբային կարիերա
Կլոստերմանն իր ֆուտբոլային կարիերան սկսել է «Բոխում» ֆուտբոլային ակումբի կազմում։ Թիմի կազմում Լուկասը անցկացրել է 1 մրցաշրջան՝ մասնակցելով 9 հանդիպման։

2014 թվականի օգոստոսի 22-ին Լուկաս Կլոստերմանը տեղափոխվել է «ՌԲ Լայպցիգ»։ Նրա պայմանագիրը նախատեսված է մինչև 2018 թվականը։

## Միջազգային կարիերա
2016 թվականին՝ Գերմանիայի Օլիմպիական հավաքականի կազմում Լուկաս Կլոստերմանը մասնակցել է Օլիմպիական խաղերին և դարձել փոխչեմպիոն։

## Վիճակագրություն

## Ծանոթագրություններ

## Արտաքին հղումներ
* Վիճակագրությունը soccerway.com կայքում

Կատեգորիա:1996 ծնունդներ
Կատեգորիա:2016 թվականի Ամառային օլիմպիական խաղերի արծաթե մեդալակիրներ
Կատեգորիա:Բունդեսլիգայի ֆուտբոլիստներ
Կատեգորիա:Հունիսի 3 ծնունդներ
Կատեգորիա:ՈՒԵՖԱ Եվրո 2020-ի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Տղամարդկանց ֆուտբոլի պաշտպաններ
Կատեգորիա:ՌԲ Լայպցիգի ֆուտբոլիստներ
Կատեգորիա:Բոխումի ֆուտբոլիստներ
Կատեգորիա:Գերմանիայի հավաքականի ֆուտբոլիստներ
Մարկ Էդի

**Մարկ Էդի Ջոնսոն** (, ), ֆիլմի և հեռուստատեսության բրիտանացի դերասան։

## Կենսագրություն
Մարկ Էդին ծնվել է 1964 թվականի հունվարի 14-ին Յորք քաղաքում (Յորքշիրի կոմսություն, Անգլիա, Մեծ Բրիտանիա)։ 1982-84 թվականներին սովորել է Դրամատիկական արվեստի թագավորական ակադեմիայում։ Ներկայումս ապրում է գյուղում՝ Յորքից մի փոքր ներքև, իր կնոջ՝ Քելլիի (ամուսնացել է 1996 թվականին) և երեք երեխաների՝ աղջկա՝ Ռուբիի (ծնվել է 2000 թվականին), և որդիների՝ Չարլիի (ծնվել է 2003 թվականին) ու Օսկարի (ծնվել է 2005 թվականին) հետ։ Էդիի հարազատները Յորքում ապրել են դեռևս 1910-ական թվականներից (դա ստույգ հայտնի է առնվազն իր տատիկներից մեկի մասին)։ Նրա հայրը՝ Յանը (Ian), աշխատել է Յորքի եկեղեցում որպես ապակեգործ։

## Ստեղծագործություն
### Հեռուստատեսություն
Առաջին անգամ հեռուստատեսությունում հայտնվել է 1988 թվականին՝ նկարահանվելով «Շատ յուրահատուկ պրակտիկա» կատակերգական սերիալում, որին հաջորդել են «Սրտի բաբախումը», «Band of Gold», «Ամուսնացածները... Երեխաների հետ միասին», «Bruised Fruit», «Peak Practice», «Փափուկ կապույտ գիծ», «Too Much Sun» և «Sunnyside Farm» սերիլաները։

Նկարահանվել է ITV կինոընկերությոան  երկու կատակերգական սերալներում՝ Bonkers (հեռուստասերիալ) (2007) և Bike Squad (2008), որոնցից վերջինում խաղացել է սերժանտ Ջոն Ռուկի դերը (Sergeant John Rook):

2009 թվականի հունիսի 19-ին Ջորջ Ռեյմոնդ Ռիչարդ Մարտինն իր բլոգում հայտարարել է, որ Մարկ Էդին պետք է խաղա թագավոր Ռոբերտ Բարատեոնի դերը HBO հեռուստացանցի *[[Գահերի խաղ (հեռուստասերիալ)|«Գահերի խաղ» հեռուստասերիալում]]*.

### Ֆիլմ
Առաջին դերը լիամետրաժ ֆլմում խաղացել է 1997 թվականին «Տղամարդկանց մերկապար» կինոնկարում, որի համար առաջադրվել է BAFTA մրցանակի որպես երկրորդ պլանի լավագույն դերասան։ Դրան հաջորդել է Մակ ՄքԱրթուրի (Mac McArthur) դերը Ջեկ Ֆրոստ ֆիլմում (1998), որում նա խաղացել է Մայքլ Կիտոնի և Ֆրեդ Ֆլինստոունի հետ միասին։

2001 թվականին նա խաղացել է պալատական Քրիս Ռոքի դերը «Հետ դեպի Երկիր» կատակերգությունում և Ռոնալդի դերը ռեժիսոր Բրայան Հելգելենդի «Մի ասպետի պատմություն» ֆիլմում։ Հետագայում Էնդին նկարահանվել է Հերբերտ Ուելսի ֆանտաստիկ վեպերի էկրանավորումներում՝ «Ժամանակի մեքենան» և Ժյուլ Վեռնի ստեղծագործության հիման վրա նկարահանված «Աշխարհի շուրջը 80 օրում» ֆիլմերում։

2010 թվականին խաղացել է վանական Տուկի դերը Ռիդլի Սքոթի «Ռոբին Հուդ» ֆիլմում

## Ֆիլմագրություն

## Մրցանակները և անվանակարգերը

## Դերեր թատրոնում
### Comedy Theatre
*2006 — Donkeys' Years (անգլ.) Michael Frayn (անգլ.) Кевин Снелл (Kevin Snell)

### National Theatre
*2007-2008 Վիլյամ Շեքսպիրի ոչնչից աղմուկը (Dogberry)
*2007-2008 Ֆրամ (պիես) (անգլ) Թոնի Հարիսոն (անգլ.) Յալմար Յոհանսեն

## Ծանոթագրություններ

Կատեգորիա:20-րդ դարի անգլիացի տղամարդ դերասաններ
Կատեգորիա:21-րդ դարի անգլիացի տղամարդ դերասաններ
Կատեգորիա:Անգլիացի տղամարդ թատրոնի դերասաններ
Կատեգորիա:Անգլիացի տղամարդ կինոդերասաններ
Կատեգորիա:Անգլիացի տղամարդ հեռուստատեսային դերասաններ
Կատեգորիա:Բրիտանացի դերասաններ
Կատեգորիա:Բրիտանացի հեռուստատեսային դերասաններ
Կատեգորիա:Դրամատիկական արվեստի թագավորական ակադեմիայի շրջանավարտներ
Կատեգորիա:Հեռուստատեսային դերասաններ
Ռետել (շրջան)

**Ռետել** (), շրջան () Ֆրանսիայում, այն շրջաններից, որոնք գտնվում են Շամպան - Արդեն երկրամասում։ Շրջանի դեպարտամենտ՝ Արդեններ։ Սուպրեֆակտուրա՝ Ռետել։ Շրջանի բնակչությունը 2006 թվականին կազմել է 35.152 մարդ։ Բնակչության խտությունը կազմում է 29 մարդ/կմ²։ Շրջանի մակերեսը կազմում է ընդամենը 1200կմ²։

## Տես նաև
* Ֆրանսիայի շրջանների ցանկ

## Արտաքին հղումներ
* Ազգային ինստիտուտի վիճակագրություն` Ռետելի շրջան 

Կատեգորիա:Ֆրանսիայի շրջաններ
Ռոման Պողոսյան

**Ռոման Պողոսյան**, ապրիլյան քառօրյա պատերազմի հերոս, փոխգնդապետ։

## Կենսագրություն
Ռոման Պողոսյանը ծնվել է 1979 թվականի ապրիլի 12-ին, Արցախի Հադրութ շրջանի Դուդուկչի գյուղում։ Դպրոցը վերջացնելուց հետո, 1998 թվականին ծառայության մեջ առաջխաղացման կարգով ստացել  է լեյտենանտ զինվորական կոչումը և նշանակվել է դասակի հրամանատար։ 1999 թվականին հետագա ծառայությունը շարունակելու նպատակով տեղափոխվել է ուրիշ զորամաս և նշանակվել է հրետանային դիվիզիոնում՝ որպես մարտկոցի ավագ սպա։ 2000 թվականին լավ ծառայության համար շնորհվել է ավագ լեյտենանտի զինվորական կոչում և նշանակվել որպես մարտկոցի հրամանատար։ Այնուհետև նշանակվել է հրետանու շտաբի պետ, միաժամանակ ստացել է մայոր զինվորական կոչում, ավելի ուշ՝ դիվիզիոն հրամանատար։ 2009 թվականին տեղափոխվել է այլ զորամաս՝ որպես հրետանային դիվիզիոն հրամանատար։ 2011 թվականին նշանակվել է հրետանու բաժանմունքի պետ։ 2013 թվականին սովորել է և գերազանց ավարտել ՌԴ Սանկտ Պետերբուրգի Միխայիլովի անվան ռազմական ակադեմիան ոսկե մեդալով։ 2015 թվականին ակադեմիան ավարտելուց հետո նշանակվել է ՊԲ զորամասերից մեկում՝ որպես հրետանու բաժանմունքի պետ։

## Մարտական գործողություններ
Ապրիլի 2-ին Հադրութում  ադրբեջանական կողմը լայնածավալ ռազմական գործողություններ է սկսում սահմանագծում։ Մինչև ապրիլի 10-ը Ռոման Պողոսյանը համարվել է անհետ կորած։ Ապրիլի 11-ին Կարմիր խաչի միջազգային կոմիտեի միջոցով զոհվածների մարմինների փոխանակում է կատարվել, և պարզվել է, որ Ռոման Պողոսյանը զոհվածների մեջ է եղել, նրա մարմինը 18 զոհվածների մարմինների հետ հանձնվել է հայկական կողմին։

## Մրցանակներ
* «Մարտական խաչ» առաջին աստիճանի շքանշան

## Հուղարկավորություն
Հոգեհանգիստը տեղի է ունեցել 2016 թվականի ապրիլի 12-ին ժամը 18:00-ին, իսկ հուղարկավորությունը՝ 2016 թվականի ապրիլի 13-ին, ժամը 13:00-ին Հադրութի շրջանի՝ Դուդուկչի գյուղի եկեղեցում։

## Ծանոթագրություններ

## Արտաքին հղումներ
* Զոհված փոխգնդապետի ընտանիքը 

Կատեգորիա:Քառօրյա պատերազմի մասնակիցներ հայկական կողմից
Դեմյանկա (այլ կիրառումներ)

**Դեմյանկա** անվանումը կարող է ունենալ հետևյալ կիրառումները․
* Դեմյանկա - գետ Արևմտասիբիրական հարթավայրում, Իրտիշ գետի աջ վտակ,
* Դեմյանկա - գյուղ Ռուսաստանի Տյումենի մարզի Ուվատսկի շրջանի կազմում։
Դենգիզ (այլ կիրառումներ)

**Դենգիզ** անվանումը կարող է ունենալ հետևյալ կիրառումները․
* Դենգիզ - գյուղ Արևմտյան Հայաստանում, Էրզրումի վիլայեթի Խնուսի գավառում,
* Դենգիզ - գյուղ Արևմտյան Հայաստանում, Դիարբեքիրի վիլայեթի Մարդինի գավառում։
Ոսկե ափ

**Ոսկե ափ** (), բրիտանական գաղութային տարածք, որը գտնվում է Գվինեական ծոցում՝ Արևմտյան Աֆրիկայում։ 1957 թվականին գաղութը ստանալով անկախություն սկսում է հանդես գալ Գանա անվան տակ։

## Պատմություն
Ոսկե ափում՝ ժամանակակից Գանայում, հաստատված առաջին եվրոպացիները եղել են պորտուգալացիները, ովքեր հաստատվել են արևմտաաֆրիկյան այս տարածքում դեռևս 1471 թվականին։ Այն բազմիցս միավորվել է աֆրիկյան տարբեր պետական կազմավորումների մեջ։ Իր անվանումը՝ ոսկե ափ, ստացել է ազնիվ մետաղի պաշարների առատությամբ պայմանավորված։ 1482 թվականին պորտուգալացիներն այստեղ կառուցել են Էլմինա բերդը, որը դարձել է առաջին եվրոպական հենակետն այս երկրի տարածքում։

Ոսկե ափում առևտրատնտեսական հարաբերությունների արագ տարածվելուն զուգընթաց այն սկսում էր հայտնվել Նիդերլանդների, Դանիայի, Շվեդիայի և Պրուսիայի առևտրականների ուշադրության կենտրոնում։ Շուտով եվրոպացի առևտրականները Գանայի ջրափնյա գծի ամբողջ երկայնքով մեկ սկսեցին կառուցել մի շարք պաշտպանական ամրություններ։ Ստրկատիրությունը հարյուրավոր տարիներ շարունակ համարվում էր առևտրի հիմնական միջոցն այս երկրում։

Ոսկե ափի բրիտանական գաղութը ստեղծվել է 1867 թվականին, երբ բրիտանական կառավարությունն իր ձեռքը վերցրեց աֆրիկյան առևտրային ընկերությունը և գրավեց երկրի մեծ մասը։ Այնուամենայնիվ Ոսկե ափում դեռևս շարունակում էին իշխել դանիացիներ և հոլանդացիները (մինչև 1872 թվական)։ 1867 թվականից ի վեր Մեծ Բրիտանիան տարեց տարի ընդլայնում էր իր տարածքները՝ ներխուժելով արևմտաաֆրիկյան թագավորությունների տարածքներ։ Այդ ժամանակահատվածում էլ վերջ դրվեց նշանավոր Աշանտի և Ֆանթի թագավորությունների գոյությանը։ Մինչ եվրոպացիների երևան գալը Աշանտին ղեկավարում էր ժամանակակից Գանայի մեծ մասը։ Շուտով տեղացիների և անգլիացիների միջև բռնկվեց պատերազմ։ Անգլո-աշանտիական առաջին պատերազմն ավարտվեց 1864 թվականին՝ Մեծ Բրիտանիայի հաղթանակով։ 1893 թվականին վերջիններս բարձրացրեցին նոր ժողովրդական ընդվզում, որը ևս վերածվեց պատերազմի՝ անգլո-աշանտիական երկրորդ պատերազմ անվան տակ։ Այն ավարտվեց 1894 թվականին՝ բրիտանացիների կողմից երկրի մայրաքաղաք Կումասիի վերստին գրավմամբ։

Պատերազմների ավարտից հետո 1901 թվականին Ոսկե ափի ամբողջ տարածքը միավորվեց բրիտանական համանուն պրոտեկտորատի կազմի մեջ։ Այստեղից բրիտանացիներն արտահանում էին Մետաղներ, հանքաքարեր, ադամանդներ, փղոսկր, պղպեղ, փայտ, հացահատիկ, կակաո և, որ ամենից կարևորն է՝ ոսկի։ Բրիտանացի գաղութարարները այստեղ կառուցեցին երկաթուղի և տրանսպորտային ենթակառուցվածքների համալիր, որն էլ համարվում է ժամանակակից Գանայի տրանսպորտային ցանցի հիմքը։

Երկրորդ համաշխարհային պատերազմի ավարտից հետո Ոսկե ափի բնակիչները սկսեցին պայքարել հանուն ինքնավարության և ազգային ինքնորոշման։ Դա պայմանավորված էր աշխարհամարտից հետո սկիզբ առաջ ապագաղութացման գործընթացներով։ Ոսկե ափի ազդեցիկ առաջնորդներից էր Կվամե Նկրումը, ով բրիտանացիներից անհապաղ անկախություն էր պահանջում։ Վախենալով արևմտաաֆրիկյան միացյալ ապստամբությունից՝ Մեծ Բրիտանիան սկսեց բավարարել ներկայացված պահանջները։ 1956 թվականին Բրիտանական կայսրությունը Ոսկե ափին միացրեց նաև Տոգոլենդի պրոտեկտորատը։ 1957 թվականին գաղութը Մեծ Բրիտանիայից ձեռք բերեց անկախություն և սկսեց հանդես գալ Գանա անվան տակ։ Գանան դարձավ ազգերի բրիտանական համագործակցության անդամ առաջին սևամորթ պետությունը։

## Տես նաև
* Փղոսկրի Ափ

## Ծանոթագրություններ

Կատեգորիա:Աֆրիկայի պատմական երկրներ
Կատեգորիա:Գանայի պատմություն
Բրայան Չեսքի

**Բրայան Ժոզեֆ Չեսքի**, (ծնվ․ է՝ 1981 թվական, օգոստոսի 29) ամերիկացի ինտերնետային ձեռնարկատեր, Airbnb հյուրընկալության փոխանակման ծառայության համահիմնադիր։ Չեսքին ընկերության համահիմնադիրն է, և հայտնվել է Թայմս ամսագրի «2015 թվականի 100 ամենաազդեցիկ մարդիկ» ցանկում։

## Վաղ կյանքը և կրթություն
Բրայան Չեսքին ծնվել է 1981 թվականի օգոստոսի 29-ին, Նյու Յորքի Նիսկայունա քաղաքում։ Նա Դեբորայի և Ռոբերտ Հ․ Չեսքիի որդին է, նրա ծնողները սոցիալական աշխատողներ են եղել։ Նա ունի փոքր քույր՝ Ալիսոնը։ Փոքր հասակում Չեսքին հետաքրքրված է եղել արվեստով, գեղանկարչությամբ և դիզայնով, վերափոխում էր կոշիկներ և խաղալիքներ։ Հետագայում նա սկսեց հետաքրքրվել լանդշաֆտային ճարտարապետությամբ և դիզայնով։

1999 թվականին Չեսքին սկսեց հաճախեկ Rhode Island դիզայնի դպրոց։ Նա 2004 թվականին ստացավ արդյունաբերական դիզայնի գեղարվեստական արվեստի իր բակալավրիատի աստիճանը։ RISD-ում Չեսքին Հանդիպեց Ջո Գեբբիաին, ով շուտով կլիներ Airbnb-ի համահիմնադիրներից մեկը։

## Կարիերա
Քոլեջից հետո Չեսքին սկսեց աշխատել որպես արդյունաբերական դիզայներ Լոս Անջելեսի 3DID ընկերությունում։ Հետագայում նա տեղափոխվեց Սան Ֆրանցիսկո, որտեղ նա իր սենյակը կյիսում էր Գբբիայի հետ։ 2007 թվականի հոկտեմբերին, Արդյունաբերական դիզայներների Ամերիկայի համայնքը Սան Ֆրանցիսկոյում կազմակերպում էր կոնֆերանս, և բոլոր սենյակները զբաղված էին։ Զույգը  չէր կարող վճարել մեկ ամսվա համար և որոշեց վարձեվ տալ իրենց բնակարանը։ Նրանք գնեցին երեք ներքնակներ և սկսեցին աշխատել «ներքնակ և նախաճաշ» գաղափարով, և առաջին իսկ օրը ունեցան երեք հյուրեր։

## Ծանոթագրություններ

Կատեգորիա:Ամերիկացի գործարարներ
Կատեգորիա:Ամերիկացի միլիարդատերեր
Կատեգորիա:Ամերիկացիներ լեհական սերմամբ
Ապրիլի 9 (ֆիլմ)

**«Ապրիլի 9»** (), ռեժիսոր Ռոնի Էզրայի (*Roni Ezra*), 2015 թվականին նկարահանած ֆիլմ, որը պատմում է Դանիայում Երկրորդ Համաշխարհային պատերազմի իրադարձությունների մասին։

Ֆիլմը նկարագրում է 1940 թվականի իրադարձությունները, երբ դանիական հեծանվորդների դասակը դիմակայում էր գերմանական զինվորներին։ Ֆիլմում իրադարձությունները տեղի են ունենում Դանիական ռազմագործողության ժամանակ։ Ֆիլմի ստեղծման համար ծախսվել է, մոտավորապես, 22 միլիոն դանիական կրոն (մոտավորապես 3 միլիոն ԱՄՆ դոլար)։ Ֆիլմը ստեղծվել է Դանիայի կինոինստիտուտի (*Danish Film Institute*), Դանիական TV2 հեռուստաալիքի և Հադերսլեմի կոմունայի աջակցությամբ։ Դանիայում ֆիլմը ցուցադրության է դուրս եկել 2015 թվականի մարտի 12-ին։

## Սյուժե
1940 թվականի ապրիլի 8-ին դանիական ռազմական հրամանատարությունը հայտարարել է, որ Գերմանական զորքերը հատել են պետական սահմանը և Դանիան գտնվում է պատերազմական իրավիճակում։ Հեծանվային վաշտին և մոտոցիկլային դասակին հրամայվել էր կանխել գերմանական զորքերի առաջխաղացումը մինչև պաշտպանական կառույցները։ Սակայն պաշտպանական ուժերը ճեղքվեցին՝ գերմանական ծանր ռազմատեխնիկայի առաջխաղացման արդյունքում։ Դանիացի զինվորները նահանջեցին մինչև Հադերսլեր և այնտեղ մարտի բռնվեցին գերմանացիների հետ։

## Դերասանական կազմ
* Լարս Միկելսեն — լեյտենանտ Խիտց
* Պիլու Ասբեկ — կրտսեր լեյտենանտ Զանդ
* Գուստավ Գիզ — շարքային Անդերսեն
* Սեբաստիան Սարնինգ — շարքային Լյունդեգրեն
* Յուախիմ Ֆեյստրուբ — սերժանտ Բունդգարդ
* Մարտին Գրեյս — լեյտենանտ Գյերմանսեն
* Միշել Բրոստրուբ — նշանառու Խարտց
* Էլիոտ Կրոսետ Հուվ — շարքային Ջենս-Օտտո Լասսեն
* Յանիկ Լորենսեն — շարքային Գրեմ
* Մորտեն Հորչ Ֆոսբոլ — մայոր Ֆլադսա
* Միկկել Տրոստ Բենզեն — շարքային Նյորրեսկով
* Արի Ալեքսանդր — շարքային Ջաստեսեն
* Մատիաս Լունգվիստ — շարքային Կոլդինգ
* Յասպեր Հագելսկեր Պասշ — մայոր Ջեպսեն
* Յան Յուրգենսեն — սերժանտ Կլոստերգարդ
* Սիմոն Սիրս— կապիտան Խոլմ
* Յան Դոսե — լեյտենանտ Բեկեր
* Յասպեր Հագելսկեր Պասշ — լեյտենանտ Ջեպսեն
* Պելլե Էմիլ Հեբսգարդ — սուրհանդակ
* Յան Դոսե — ավագ լեյտենանտ Բեկեր

## Նկարահանումներ
Նկարահանումների մի մասը եղել է Խադեսլավայում, Մյոլլեպլադսեն և Զանդերբրո շրջանի փողոցներում։

## Քննադատ
Ֆիլմը ստացել է տարբեր կարծիքներ, բայց ընդհանուր առմամբ դրական կարծիքներ։ Դանիական Berlingske և Ekko հրատարակչությունները գնահատել է 6-ից 5 աստղ, այն դեպքում երբ մնացածները գնահատել են 2,5 մինչև 6։

## Ծանոթագրություններ

Կատեգորիա:2015 դրամա ֆիլմեր
Կատեգորիա:2015 ֆիլմեր
Կատեգորիա:Դանիական ֆիլմեր
Կատեգորիա:Ֆիլմեր Երկրորդ համաշխարհային պատերազմի մասին
Կատեգորիա:Ֆիլմեր, որոնց գործողությունները տեղի են ունենում 1940 թվականին
Բարդեկին (գետ)

**Բարդեկինը** () գետ է Ավստրալիայի Քվինսլենդ նահանգում ։

## Աշխարհադրական դիրք
Բարդեկին գետի ակունքը գտնվում է Սիվյու լեռնաշղթայի արևմտյան մասում, Ինգհեմ քաղաքից ոչ հեռու։ Գետաբերանը գտնվում է Կորալյան ծովի Ապստարտ ծովախորշում, որն էլ իր հերթին Խաղաղ օվկիանոսի ավազանի մաս է կազմում։ Գետի երկարությունը 732 կմ է։

Ինչպես Մուրեյ գետը, Բարդեկինը ևս կորևոր դեր է խաղում Ավստրալիայի տնտեսության մեջ և ունի մեծությամբ չորրորդ ավազանը։ Բացի այդ, Բարդեկինն Ավստրալինայի չորրորդ գետն է համարվում ջրի ծախսման ծավալով, բայց այս թիվը հստակ չէ, քանի որ գետի ջրի ծախսի ծավալը կարող է հասնել Յանցզի գետի միջին ցուցանիշներին, ինչպես եղել է 1958 թվականին, իսկ մյուս դեպքերում ջրի հոսքը կարող է կանգնել մինչև 7 ամիս, ինչպես տեղի է ունեցել 1923 թվականին։ Դրա հիմնական պատճառը տեղումների անհամաչափ բաշխվածությունն է գետի ամբողջ երկայնքով։ Բարդեկինի ավազանի շատ տեղերում տեղումների միջին քանակը կարող է հասնել 200-ից մինջև 1.600 մմ՝ դա կախված է մուսոնների և ցիկլոնների քանակությունից, որոնք հատում են Ավստրալիայի արևելյան ափերը։ Ափային հատավածում տեղումներիի քանակը ավելի շատ է։ Բոուեն քաղաքի մոտ տեղումների միջին քանակը կարող է տատանվել 216-ից (1915 թ․) 2200 մմ-ի (1950 թ․) արանքում։

Բարդեկին գետի հիմնական վտակներից առանձնահատուկ են Քլարքը, Սաթորը, Բոուենը, Բելյանդոն և Քեիփը։ Բելեանդոյի գետաբերանը գտնվում է Բարդեկին գետի գետաբերանից մոտավորապես 500 կմ հեռավորության վրա։

Գետի վրա է կառուցված Քվինսլենդի ամենամեծ ամբարտակը՝ Քվինսլենդի ամբարտակը, որը կառուցվել է 1987 թվականին Էր և Հոմ Հիլլ քաղաքներց արևմուտք։ Բարդեկինի դելտայի շրջանում, Էր քաղաքի մերձակայքում գետի գրունտային ջրերը լայնորեն կիրառվում են շաքարեղեգի դաշտերի ոռոգման համար, սակայն գետի ավազանում հիմնական զբաղմունքը անասնապահությունն է։ Գետի շրջակայքի հիմնական բնակավայրերն են՝ Չարթերս Թաուերս, Էր, Հոմ Հիլլ, Քոլինսվիլ քաղաքները

## Պատմություն
Եվրոպացիները գետը հայտնաբերել են 1845 թվականին՝ Լյուդվիք Լայխհարդթի գլխավորած արշավախմբի շնորհիվ։ Գետն անվանակոչվել է գիտարշավը ֆինանսավորած Թոմաս Բարդեկինի պատվին։

## Կենսաշխարհ
Բարդեկին գետի ջրերը տուն են լոքոազգի և սաղմոնազգի բազմաթիվ էնդեմիկ և ոչ էնդեմիկ տեսակների համար։

## Ծանոթագրություներ

Կատեգորիա:Ավստրալիայի գետեր
Աբինսկ

**Աբինսկ**, քաղաք Ռուսաստանի հարավում՝ Կրասնոդարի երկրամասում։ Աբինսկի շրջանի վարչական կենտրոն է։
 
## Աշխարհագրություն
Քաղաքը գտնվում է Ազովո-Պրիկուբանսկո դաշտավայրում՝ Աբին գետ վրա։ Կրասնոդարի հեռավորությունը Աբինսկից 80 կմ է, իսկ Կրիմսկաինը՝ 12 կմ։
### Կլիմա
Աբինսկի կլիման չափավոր ցամաքային է։ Ամառը սկսվում է մայիսից։ Ամռան միջին ջերմաստիճանը հասնում է 25°С-ի, ամենատաք օրերին հասնում է նույնիսկ +35°С-ի։ Ձմռանը բնորոշ է հաճախակի տաքացում, սկսվում է դեկտամբերի վերջին։ Աշնանային ամիսներին ջերմաստիճանը հասնում է մինչև +30°С-ի։
 
## Պատմություն
1834 թվականին նատուխայների գյուղում գեներալ Ալեքսեյ Վելյամինովը կառուցեց Աբինսկ գյուղը։ 1862 թվականին սկսեցին կառուցել 11 նոր գյուղեր։
Աբինսկա ստանիցան (մեծ գյուղ) հիմնադրվել է 1863 թվականին։ Եղել է Կուբանսկո մարզի Տեմյուրսկի մասնաճյուղ։ 1914-1919 թվականներին գյուղում գործում էր ձիաքարշ երկաթագծերի համակարգ։
 
1963 թվականին ստանցիան ստացել է քաղաքի կարգավիճակ և կոչվել է Աբինսկ։

## Բնակչություն

**Ազգային կազմը**

## Արդյունաբերություն
* Սննդի արդյունաբերություն
* Շինանյութերի արտադրություն
* ՍՊԸ «Աբինսկի էլեկտրամետաղագործական գործարան»
* Կահույքի գործարան

Շրջանում աճեցնում են հացահատիկային մշակաբույսեր (հիմնականում բրինձ), զբաղվում են անասնապահությամբ, թռչնաբուծությամբ։

## Կրթություն
### Նախադպրոցական կրթություն
* Մանկապարտեզ № 1
* Մանկապարտեզ № 2 «Կազաչոկ»
* Մանկապարտեզ № 4
* Մանկապարտեզ № 5 «Ուլիբկա»
* Մանկապարտեզ № 7
* Մանկապարտեզ № 31
* Մանկապարտեզ № 33
* Մանկապարտեզ № 34 «զոլոտոյ կլյուչիկ»
* Մանկապարտեզ № 39 «Աիստյոնոկ»
* Մանկապարտեզ № 43
### Միջնակարգ կրթություն
* Հանրակրթական միջնակարգ դպրոց № 1
* Հատուկ հանրակրթական դպրոց № 2
* Հանրակրթական միջնակարգ դպրոց № 3
* Հանրակրթական միջնակարգ դպրոց № 4
* Հանրակրթական միջնակարգ դպրոց № 38
### Նախնական մասնագիտական կրթություն
* Մասնագիտական դպրոց № 30
### Միջնական պրոֆեսիոնալ կրթություն
* Անապսկի արդյունաբերական տեխնիկումի մասնաճյուղ
### Լրացուցիչ կրթություն
* Մանկապատանեկան մարզադպրոց «Վիկտորիա»
* Մանկապատանեկան սպորտային դպրոց «Սպարտակ»
* Մանկապատանեկան սպորտային դպրոց «Յունոստ»
* Մանկական ստեղծագործական տուն
* Մանկական երաժշտական դպրոց
* Արվեստի մանկական տպրոց
## Ծանոթագրություններ

Կատեգորիա:Ռուսաստանի քաղաքներ
Կատեգորիա:1863 հիմնադրումներ Ռուսաստանում
Կատեգորիա:1863 թվականին հիմնադրված բնակավայրեր
Սեն Միշել (Էնայի գավառ)

**Սեն Միշել** (), Ֆրանսիայի համայնք, որը գտնվում է Պիկարդիայի Վերվենի շրջանում։ Տեղակայված է Լան քաղաքից 57 կմ հյուսիս արևմուտք, Շառլվիլլ-Մեզյերից արևելք՝ 50 կմ, սահմանից 8 կմ, իսկ Բելգիայից՝ 19 կմ։

Բնակչություն (2012)՝ 3 542 մարդ։

## Պատմություն
X դարի սկզբում գոյություն ուներ միայն Միքայել Հրեշտակապետի պատվին կառուցած մատուռը։ 945 թվականին իռլանդացիների և շոտլանդացիների միսսիոներների խումբը մատուռի շուրջը հիմնադրեցին Բենեդիկտյան միաբանությունը։ Սեն Միշել աբբայությունը դասվեց այն քիչ թվով աբբայությունների շարքին, որոնք պահպանվեցին Ֆրանսիական հեղափոխությունից հետո։ Ամեն տարի այդ վայրում անցկացվում են հրավառություններ, համերգներ։

## Տեսարժան վայրեր
* ՍԵն Միշել աբբայություն։ Այստեղ համադրված են ճարտարապետական երկու ոճեր՝ գոթիկա և կլասիցիզմ։

## Տնտեսություն
Բնակչության զբաղվածությունը
* գյուղատնտեսություն — 3,1 %
* արդյունաբերություն — 30,7 %
* շինարարություն — 9,2 %
* առևտուր, տրանսպորտ և ծառայությունների ոլորտ  — 16,8 %
* պետական և համայնքային ծառայություններ — 40,2 %

Գործազրկության աստիճանը (2011 թիվ) - 18,7 % 
Տարեկան միջին եկամուտ (2011 թիվ) - 16 205

## Վարչություն
Սեն Միշելի քաղաքապետի պաշտոնը 2008 թվականից գլխավորում է Թերրի Վերդավենը (Thierry Verdavaine)։ 2008 թվականի համայնքային ընտրություններին նրա գլխավորած դաշինքը հաղթանակ է տարել՝ հավաքելով ձայների 58,08 %։

## ժողովրդագրություն
**Բնակչության թվի դինամիկան, մարդ**


Colors=
  id:lightgrey value:gray(0.8)
  id:darkgrey  value:gray(0.6)
  id:sfondo value:rgb(1,1,1)
  id:barra value:rgb(0.8,0.75,0.6)

ImageSize  = width:455 height:300
PlotArea   = left:50 bottom:30 top:20 right:10
DateFormat = x.y
Period     = from:0 till:6000
TimeAxis   = orientation:vertical
AlignBars  = justify
ScaleMajor = gridcolor:darkgrey increment:1000 start:0
ScaleMinor = gridcolor:lightgrey increment:500 start:0
BackgroundColors = canvas:sfondo

BarData=
  bar:1793 text:1793
  bar:1831 text:1831
  bar:1851 text:1851
  bar:1876 text:1876
  bar:1901 text:1901
  bar:1926 text:1926
  bar:1954 text:1954
  bar:1975 text:1975
  bar:1990 text:1990
  bar:1999 text:1999
  bar:2006 text:2006
  bar:2012 text:2012

PlotData=
  color:barra width:20 align:left
  bar:1793 from:0 till:2315
  bar:1831 from:0 till:3162
  bar:1851 from:0 till:3334
  bar:1876 from:0 till:3963
  bar:1901 from:0 till:5003
  bar:1926 from:0 till:5430
  bar:1954 from:0 till:4632
  bar:1975 from:0 till:4155
  bar:1990 from:0 till:3783
  bar:1999 from:0 till:3656
  bar:2006 from:0 till:3520
  bar:2012 from:0 till:3542


## Արտաքին հղումներ
* http://www.insee.fr/fr/themes/comparateur.asp?codgeo=COM-02684
* [Համայնքային ընտրությունների արդյունքները](http://www.interieur.gouv.fr/Elections/Les-resultats/Municipales/elecresult__MN2014/(path)/MN2014/002/002684.html)

## Ծանոթագրություններ

Կատեգորիա:Էնա դեպարտամենտի կանտոններ
Կատեգորիա:Ֆրանսիայի գավառներ
Ֆելդքիրխ (Ավստրիա)

**Ֆելդքիրխն** (, ), Ավստրիայի արևմուտքում գտնվող հին քաղաք, որը գտնվում է Ֆորարլբերգ դաշնային հողում։ Գտնվում է Հռենոս գետի Իլ վտակի վրա։ Ավստրիայի ծայր արևմուտքում գտնվող քաղաք է, որը հեռու է Լիխտեյնշտայնից ընդամենը 3 կիլոմետր։ Ըստ 2001 թվականի տվյալների բնակչության թիվը կազմում է 28.607 մարդ։ Ֆելդքիրխը մեծությամբ երկրորդն է Ֆորարլբերգի քաղաքների մեջ` Դորնբիրնից հետո, բնակչության թվով գերազանցում է գավառի կենտրոն Բրեգենցին։

## Աշխարհագրություն և տրանսպորտ
Քաղաքը գտնվում է Բրեգենցից 35 կիլոմետր հեռավորության վրա, Ավստրիայի մայրաքաղաք Վիեննայից 660 կիլոմետր դեպի արևմուտք։ Քաղաքը ծովի մակարդակից գտնվում է 458 մետր բարձրության վրա։ Վարչականորեն քաղաքը բաժանվում է 7 շրջանի։ Ավտո- և երկաթգծային մայրուղին քաղաքից տանում է դեպի հյուսիս` Բրեգենց, դեպի արևելք` Արլբերգ դարավանդի ուղղությամբ (այն կապում է Ֆորալբերգը և Տիրոլը)։ Գնացքով Վիեննայից Ֆելդքիրխ կարելի է հասնել 5,5 ժամում, Բրեգենցից` 30 րոպեում։ Քաղաքային տրանսպորտը բաղկացած է ավտոբուսներից։

## Պատմություն
Ֆելդքիրխն առաջին անգամ հիշատակվում է 830 թվականին, որպես Վելդկիրիխում։ 1190 թվականին քաղաքը պատկանել է Մոնֆոր դուքսին։ Քաղաքի կարգավիճակ ստացել է 1218 թվականին։ 1375 թվականին մտել է Հաբսբուրգների միապետության մեջ։ 1697 թվականին քաղաքը զգալիորեն տուժել է խոշոր հրդեհից, սակայն հրդեհից փրկված հին տների մեծ մասը գնահատվում է մինչև օրս։

## Տեսարժան վայրեր
* Շաթենբուրգի ամրոց - կառուցվել է քաղաքի հանդեպ խոյացող լեռան վրա՝ 1260 թվականին։ Այն եղել է Մոնֆոր դքսերի նստավայրը։ Ֆորալբերգի հին պալատներից ամենամեծն ու լավ պահպանվածն է։ Այժմ այդտեղ գտնվում է երկրագիտական թանգարան։ 
* Սուրբ Նիկողայոսի տաճար - կառուցվել է 1478 թվականին գոթական ոճով, հին տաճարի տեղում։ Սուրբ Աննայի խորանը (1521 թվական)  կառուցվել է քաղաքի բնակիչ` գեղանկարիչ և քանդակագործ Վոլֆ Հուբերի կողմից։
* Քաղաքային խորհուրդի շենքը - կառուցվել է 1493 թվականին։ Ճակատը զարդարված է որմնանկարներով։
* Քաթցենթուրմ կամ Կատուների աշտարակ - միջնադարի ամենահայտնի և ամուր պահպանված 4 աշտարակներից մեկն է։ Կառուցվել է 1507 թվականին։

## Մշակույթ
2003 թվականից Ֆելդքիրխում անց է կացվում ավստրիական պոեզիայի մրցանակաբաշխությունը, որի հաղթողին շնորհվում է Ֆելդքիրխի մրցանակ։

## Կրթություն
Միջնադարում քաղաքն ուներ կրթական խոշոր կենտրոնի համբավ։ 1649 թվականին քաղաքում հիմնադրվել է ճիզվիտական ուսումնարան, որը հայտնի էր Ստելլա Մատուտինա (Առավոտյան աստղ) անվանումով։ Ուսումնարանը որպես Ֆելդքիրխի Բունդեսգիմնազիա գործում է առ այսօր։ 1875-1876 թվականներին այդտեղ սովորել է Արթուր Կոնան Դոյլը։ Բունդեսգիմնազիայից բացի Ֆուլդքիրխում կան նաև 7 մեծ ուսումնական կենտրոններ։

## Սպորտ
Քաղաքում է գործում ավստրիական ուժեղագույն հոկեյի ակումբներից մեկը՝ Ֆելդքիրխը։

## Քաղաքական իրավիճակ
2005 թվականին քաղաքապետ է ընտրվել Վիլֆրիդ Բերխթոլդը (Ավստրիական ժողովրդավարական կուսակցություն)։
Համայնքի խորհուրդը () կազմված է 36 անդամից.
* ԱԺԿ-ը՝ 24 տեղ
* ԱՍԴԿ-ը՝ 5 տեղ
* Կանաչների կուսակցությունը՝ 5 տեղ
* Ավստրիական ազատության կուսակցությունը (ԱԱԿ)՝ 2 տեղ։

## Նկարագրություն

Feldkirch Schattenburg1.jpg|Շաթենբուրգի ամրոցը
Dom St. Nikolaus am Domplatz 2, Feldkirch.JPG|Սուրբ Նիկողայոսի տաճարը
Feldkirch Katzenturm.jpg|Քաթցենթուրմ


## Ծանոթագրություններ

## Արտաքին հղումներ
Քաղաքային կայք 

Կատեգորիա:1218 թվականին հիմնադրված բնակավայրեր
Գալակտիկայի պահապանները (այլ կիրառումներ)

**Գալակտիկայի պահապանները** անվանումը կարող է ունենալ հետևյալ կիրառումները․
* Գալակտիկայի պահապանները - 2014 թվականի սուպերհերոսների մասին պատմող ամերիկյան ֆիլմ,
* Գալակտիկայի պահապանները - ֆանտաստիկական կատակերգական մարտաֆիլմ, հիմնված Marvel Comics արտադրությանը պատկանող համանուն կոմիքսի սերիայի վրա,
* Գալակտիկայի պահապանները - Marvel ընկերության կոմիքսների սուպերհերոսների խումբ։
Գոդաֆոս

մինի|աջից|Ձմռան շրջանում ջրվեժի տեսարանը մայրամուտի ժամանակ
**Գոդաոս կամ Գուդաֆոս**՝ (), Իսլանդիայի ամենագեղեցիկ և հայտնի ջրվեժներից է:Այն տեղակայված է Իսլանդիայի հարավ-արևելքում, Աքուրեյրի քաղաքից ոչ այնքան հեռու։ Գտնվում է Սկյաուլվանդաֆլյոուտ գետի վրա ():

Ջրվեժը ամենաբարձրերից չէ (ընդամենը 12 մ), սակայն այն զբոսաշրջիկների կողմից ամենաշատ հաճախվող Իսլանդիայի ջրվեժներից մեկն է:Դրա լայնությունը մոտ 30 մետր է։

Ջրվեժի անվանումը եկել է ՝ «Աստված» բառից:Դա կապված է 999-1000 թվականների իրադարձության հետ։

## Պատկերասրահ

Godafoss Pano.jpg|Goðafoss
GothafossOverview.jpg|Ջրվեժը ամառային եղանակին
Image:Fosshóll, Goðafoss.jpg|thumb|250px|Ռեստորան ջրվեժի մոտակայքում
Image:Route 1 bridge over Skjálfandafljót.jpg|Կամուրջ Սկյաուլվանդաֆլյոուտ գետի վրա
File:Godafoss.JPG|Գոդաֆոսի ջրի ընկման գիձը
Goðafoss, November 22.jpg|2007 թվականին նոյեմբերին ջրվեժի տեսքը
File:Goðafoss July 2014.JPG|համայնապատկեր
File:Canoe in Godafoss-pjt.jpg|Գոդաֆոսը հանդիսանում է նաև տուրիզմի զարգացման նախադդրյալ


## Տես նաև
* Իսլանդիա

## Ծանոթագրություններ

## Արտաքին հղումներ
* Ավելին Իսլանդիայի մասին 
* Իսլանդիայի տեսարժան վայրերը 

Կատեգորիա:Գերմանական հեթանոսություն
Կատեգորիա:Իսլանդիայի ջրվեժներ